《挽松窗先生即俞处恭也》
明代·曹义

白发林泉遂野情，仙游一梦到蓬瀛。箕裘家世推俞附，湖海声名说宋清。

杏坞春闲丹药灶，松窗月冷石棋枰。吟成楚些愁无极，忍听山阳暮笛声。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。